মেয়াদ উত্তীর্ণ ভিসা সহ গ্রেফতার জনপ্রিয় বাংলাদেশি ভ্লগার

নদীয়া: নদীয়ার (Nadia) কল্যাণীতে (Kalyani) অবৈধভাবে বসবাসের অভিযোগে এক বাংলাদেশি ব্লগারকে গ্রেফতার করল পুলিশ। ধৃতের নাম মুফতি আব্দুল্লাহ আল মাসুদ। জানা গেছে, গত দু’দিন আগে গয়েশপুরের ১৩ নম্বর ওয়ার্ড থেকে তাঁকে আটক করেছিল গয়েশপুর ফাঁড়ির পুলিশ।

আরও পড়ুন: আসানসোলের অবৈধ কয়লা খাদানে বিক্ষোভের মুখে মাফিয়ারা! কী পরিস্থিতি দেখুন

পুলিশ সূত্রে জানা গিয়েছে, জিজ্ঞাসাবাদে ধৃত স্বীকার করেছেন যে তিনি বেশ কয়েক বছর আগে বৈধ ভিসা নিয়ে ভারতে এসেছিলেন, তবে ভিসার মেয়াদ শেষ হয়ে যাওয়ার পরও তিনি অবৈধভাবে বসবাস করছিলেন। তদন্তে আরও জানা গেছে, তিনি সোশ্যাল মিডিয়ায় সক্রিয় ছিলেন এবং বিভিন্ন ভিডিও ও পোস্টের মাধ্যমে নিজেকে ব্লগার হিসেবে পরিচয় দিতেন।

এই ঘটনার পর কল্যাণী থানার পক্ষ থেকে 23(a) ধারায়, ইমিগ্রেশন অ্যান্ড ফরেনার্স অ্যাক্ট 2025 অনুযায়ী মামলা রুজু করা হয়েছে। আজ সকালে অভিযুক্তকে কল্যাণী আদালতে পেশ করা হয়েছে বলে পুলিশ সূত্রে খবর। ঘটনায় আরও কেউ জড়িত কিনা, তা খতিয়ে দেখছে তদন্তকারী অফিসাররা।

দেখুন আরও খবর: