প্রবল বৃষ্টিতে মাথায় হাত শিমুরালির চাষিদের জমা জলে নষ্ট হচ্ছে ফসল

নদীয়া: গতবারের মতো এবছরও বৃষ্টির প্রকোপ ও বাঁধের জলের কারণে বিপাকে পড়েছেন শিমুরালির (Shimurali) চাষিরা। গত মরসুমে বাঁধের জল আর আকাশের বৃষ্টিতে পাট, কালোজিরে, পেঁয়াজ, রসুন- সব ফসলই নষ্ট হয়ে গিয়েছিল। এবছরও একই চিত্র। চাঁদুরিয়া (Chaduria) এক নম্বর গ্রাম পঞ্চায়েতের অন্তর্গত মরিচাগর ও সরডাঙ্গা এলাকায় এখনো জল পুরোপুরি নামেনি। ফলে কার্তিক মাসের চাষের মরশুম শুরু হলেও জমিতে কাজ শুরু করা সম্ভব হয়নি (District News)।

আরও পড়ুন: দুর্গাপুর কাণ্ডে গ্রেফতার আরও ১, মোট সংখ্যা ৪

ফলের চাষি থেকে শুরু করে সবজি চাষি, সবাই কার্যত অসহায়। লিজে জমি নিয়ে চাষ করেন এলাকার প্রান্তিক কৃষকেরা। এক এক বিঘা জমি লিজ নিতে খরচ পড়ে ১০ থেকে ১৫ হাজার টাকা। তার সঙ্গে লাঙল ও দিনমজুরের মজুরি জোগাড় করাও এখন বড় সমস্যা হয়ে দাঁড়িয়েছে। জলে ভেসে গেছে আশার ফসল, মাথায় হাত পড়েছে নদীয়ার প্রান্তিক কৃষকদের।

দেখুন আরও খবর: