উপচে পড়ছে জলাশয়! প্রবল বৃষ্টিতে ক্ষতির মুখে নদিয়ার মাছ চাষিরা

নদিয়া: এমনিতেই শিমুরালি (Shimrali) ও চাঁদুরিয়া (Chaduria) অঞ্চলের বেশিরভাগ জলাশয় ভরাট হয়ে গেছে, উঠেছে একের পর এক বহুতল ও বাড়ি। যেসব জলাশয় এখনো টিকে আছে, এবারের অতিবৃষ্টিতে সেগুলিও কার্যত রাস্তাঘাটের সঙ্গে একাকার হয়ে গেছে। রাস্তা ও জলাশয়ের সীমানা মুছে যাওয়ায় চাষের মাছ ভেসে চলে গেছে অন্যত্র (District news)।

স্থানীয় একাধিক মাছ চাষির অভিযোগ, কয়েক মাসের পরিশ্রম এক ঝড়ে ভেসে গেল। জলের স্তর এতটাই বেড়েছিল যে বুঝে ওঠা যায়নি কোথা থেকে কোথায় ছড়িয়েছে জল। জাল ফেলেও খুব অল্প পরিমাণ মাছ উদ্ধার করা সম্ভব হয়েছে। বাকি মাছ ভেসে গিয়ে আশপাশের খাল-বিলে মিশে গেছে।

আরও পড়ুন: এবার বিরোধীদের দখলে নাকাশিপাড়া সমবায় সমিতি, তৃণমূলকে হারিয়ে জয়ী বাম-বিজেপি জোট

চাষিরা জানিয়েছেন, মাছ বিক্রি করে কিছুটা ক্ষতি পোষানোর চেষ্টা করছেন, কিন্তু তা সামান্যই। একজন চাষির কথায়, “যে পরিমাণে চাষ করেছিলাম, তার অর্ধেকও উঠল না। রাস্তার জল আর জলাশয় এক হয়ে গিয়েছিল। যতটা পেরেছি জাল ফেলে তুলে এনেছি, বাকিটা সব ভেসে গেছে।”

স্থানীয়দের দাবি, যদি জলনিকাশের ব্যবস্থা ঠিকমতো থাকত, তাহলে এমন ক্ষতি হতো না। এখন চাষিদের মাথায় হাত একদিকে জলবন্দি অবস্থা, অন্যদিকে জীবিকার ক্ষতি।