নদীয়ায় অনুষ্ঠিত হল রোলার স্কেটিং চ্যাম্পিয়নশিপ

নদীয়া: রোলার স্কেটিং নদীয়া (Nadia) ডিস্ট্রিক্ট চ্যাম্পিয়নশিপ অনুষ্ঠিত হল কৃষ্ণনগরের (Krishnanagar) স্পোর্টস ভিলেজে উৎসবমুখর পরিবেশে। জেলার বিভিন্ন প্রান্ত থেকে স্কেটাররা অংশ নেন এই প্রতিযোগিতায়। উদ্বোধন করেন দিগনগর গ্রাম পঞ্চায়েতের প্রধান দিগলী বিশ্বাস। বিশেষ অতিথি হিসেবে উপস্থিত ছিলেন জেলা ক্রীড়া সংস্থার সাধারণ সম্পাদক কৌশিক বিশ্বাস (District News)।

রাজ্য রোলার স্কেটিং সংস্থার পক্ষে বিচারক হিসেবে উপস্থিত ছিলেন সুমন সাউ। সারাদিন ধরে ছেলে ও মেয়েদের মোট ৪০টিরও বেশি ইভেন্টে প্রতিযোগিতা অনুষ্ঠিত হয়। প্রতিটি ইভেন্টে প্রতিযোগীদের দুর্দান্ত পারফরম্যান্সে মুগ্ধ হন উপস্থিত দর্শক ও অতিথিরা।

আরও পড়ুন: দুর্গাপুর কাণ্ডে ঘেরাও অন্ডাল থানা তুমুল বিক্ষোভ বিজেপির

দিনের শেষে বিজয়ীদের হাতে পুরস্কার তুলে দেওয়া হয়। জেলা রোলার স্কেটিং সমিতির সম্পাদক দীপক রায় জানান, “আজকের চ্যাম্পিয়নশিপ থেকে প্রথম ও দ্বিতীয় স্থানাধিকারীরা আগামী নভেম্বরে অনুষ্ঠিতব্য রাজ্য চ্যাম্পিয়নশিপে জেলার হয়ে অংশ নেবে।”

তিনি আরও বলেন, “নদীয়া জেলায় রোলার স্কেটিং-এর জনপ্রিয়তা দিন দিন বাড়ছে। শিশু ও কিশোর-কিশোরীরা এখন নিয়মিতভাবে এই খেলায় অংশ নিচ্ছে। আমাদের লক্ষ্য রাজ্য ও জাতীয় স্তরে আরও বেশি করে প্রতিভাবান স্কেটার তুলে আনা।” চ্যাম্পিয়নশিপ উপলক্ষে পুরো স্পোর্টস ভিলেজজুড়ে ছিল উৎসবের আবহ।

দেখুন আরও খবর: