সামনেই কালীপুজো ক্রমাগত বৃষ্টিতে প্রতিমা নির্মাণে বাধা, মাথায় হাত মৃৎশিল্পীদের

নদিয়া: ক্রমাগত বৃষ্টি ও ঘন ঘন নিম্নচাপের প্রভাবে বিপাকে পড়েছেন নদিয়ার (Nadia) মৃৎশিল্পীরা। আর মাত্র কয়েকদিন পরেই কালীপুজো (Kali Puja) ও দীপাবলি (Diwali), কিন্তু বৃষ্টির জেরে প্রতিমা তৈরির কাজ কার্যত থমকে গেছে। রানাঘাট (Ranaghat) ও আশপাশের অঞ্চলে বহু মৃৎশিল্পী কালী প্রতিমা তৈরি করে থাকেন। এ বছর টানা বৃষ্টিতে কাদা শুকোতে দেরি হচ্ছে, ফলে প্রতিমা তৈরি ও রঙের কাজ দুটোই বাধাগ্রস্ত হচ্ছে।

মৃৎশিল্পীদের অভিযোগ, একদিকে আর্দ্রতা বেড়ে যাওয়ায় প্রতিমার ফাটল ধরছে, অন্যদিকে বারবার বৃষ্টি নামায় শুকোতে পারছে না প্রতিমা। ফলে নির্দিষ্ট সময়ে প্রতিমা সরবরাহ করা কঠিন হয়ে পড়েছে।

আরও পড়ুন: বয়স যে কেবল সংখ্যা মাত্র তা আবারও প্রমাণ করলেন শান্তিপুরের ৬১ বছরের স্বপন প্রামাণিক

একজন শিল্পী জানান, “এই সময়টায় সাধারণত সকাল থেকে রাত পর্যন্ত কাজ চলে। কিন্তু এবার বৃষ্টি নামলেই সব বন্ধ করতে হচ্ছে। ভিজে পরিবেশে প্রতিমা শুকোয় না, আবার ভেঙেও যায়।”

রানাঘাটের পাশাপাশি কৃষ্ণনগর, শান্তিপুর ও চাকদহের মৃৎশিল্পীরাও একই সমস্যায় ভুগছেন। তবু আসন্ন কালীপুজোর আগে তাঁরা দিনরাত এক করে কাজ করে সময়মতো প্রতিমা পৌঁছে দেওয়ার চেষ্টা চালাচ্ছেন।

দেখুন আরও খবর: